Zenon Aranburu

Zenon Aranburu Urkiola (; Urretxu, 1879ko uztailaren 9a – Loiola, 1969ko apirilaren 3a, apirilaren 2a edo apirilaren 4a) gipuzkoar misiolari jesuita izan zen. 1936tik 1946ra Wuhuko bikario apostolikoa izan zen eta 1946tik hil zen arte bertako apezpikua.

 Bizitza 
Jose Agustin Aranburu Aranburu eta Josefa Antonia Urkiola Zufiriaren semea, erlijio-tradizio sakoneko familia batean jaio zen 1879ko uztailaren 9an. Jaio eta hurrengo egunean bataiatu zuten Urretxuko San Martin Tourskoaren elizan.

1897ko maiatzaren 31n Jesusen Lagundian sartu zen Loiolan, 1912ko uztailaren 30ean apaiztu zen eta 1914ko otsailaren 2an betiko botoak eman zituen. 1919an Txinako Wuhu hirira joan zen misiolari, non bertako jesuiten buru izendatu zuten. 1936ko uztailaren 7an Pio XI.a aita santuak Eressoko apezpiku titular eta Wuhuko bikario apostoliko izendatu zuen. Urte bereko urriaren 11n apezpiku ordenatu zuten Wuhuko San Jose elizan, Federico Melendro Gutiérrez bikario apostolikoaren eskutik, Simon Zhu Kai-min eta Paul Yü Pin prelatu txinatarrek lagunduta.

1946ko apirilaren 11n Wuhuko lehen apezpiku izendatu zuten. Iraultzaren garaipenaren ondoren, hainbat urtez geratu zen Txinan, 1954an (edo beste datuen arabera 1952an) kanporatu zuten arte. Hasieran Madrilera joan zen eta geroago hainbat urtez erretiratuta bizi izan zen Aranjuezen, jesuitek zuzendutako San Estanislao ikastetxean, egunen batean Wuhura itzultzeko asmoarekin. Hori lortu ezinik, Euskal Herrira joan zen. Bilbon, Iruñean eta Loiolan bizi izan zen. 1962an Vatikanoko II. kontzilioko lehen saioan parte hartu zuen. 1969ko apirilaren 3an (beste datuen arabera apirilaren 2an edo apirilaren 4an) hil zen.

 Lanak 

 El vicariato de Ngan-Hoei China : Misiones de Hoai-Se Ngan-K'ing Ou-Hou de la Compañia de Jesús (Shanghai, 1924)
 El paso de las tropas sudistas por la Misión de Wuhú (1927)
 ¡Hasta morir por él! El P. Tomás Esteban S.J., misionero de infieles y cautivo de los comunistas en la misión de Wuhu (Bilbo, 1936)
 Desterrado en China. Memorias de un misionero octogenario (Bilbo, 1960)
 Eucaristia. El amor de los amores. Misterio. Comunión, sacrificio (1964)
 María: incentivos de amor a la Santísima Virgen María (1967)

 Ondorengotza apostolikoa 

 Erreferentziak 

 Kanpo estekak 

Kategoria:Urretxuarrak
Kategoria:Euskal Herriko jesuitak
Kategoria:Gipuzkoako apaizak
Kategoria:Euskal Herriko apaiz katolikoak
Kategoria:Euskal Herriko apezpikuak
Kategoria:Pio XI.ak izendatutako apezpikuak
Kategoria:Euskal Herriko misiolariak